Trondheim 18. oktober 2017

**Protokoll Interimsstyremøte nr 4 -2017**

Tilstede: Tore Rømo, Terje Roel, May Romundstad, Benthe Asp, Hanna Blengsli Kværnø og Olav Noteng

Forfall: Maria Bergsrønning Tanemsmo og Per-Otto Røiseng

Adm: Bjørn Høgsnes og Kjell Bjarne Helland

Sted: Scandic Hell

Tid: Tirsdag, 17. oktober 2017

**Saksliste interimsstyremøte nr. 4 - 2017**

Sak 27/17 Protokoll Interimsstyremøte nr 3/17

Sak 28/17 Saker som ønskes å meldes inn

Sak 29/17 Budsjett 2018 – revidert

Sak 30/17 Innstilling ny Valgkomite

Sak 31/17 Utrednings- og statusdokumentet

Sak 32/17 Behandle innkallingen til

* Ekstraordinært Idrettskretsmøte Nord-Trøndelag Idrettskrets og Idrettens Studieforbund Nord-Trøndelag
* Ekstraordinært Idrettskretsmøte Sør-Trøndelag Idrettskrets Idrettens Studieforbund Sør-Trøndelag
* Konstituerende idrettskretsmøte Trøndelag Idrettskrets og Idrettens Studieforbund Trøndelag

**Kommentar til innkallingen:**

Ingen

**Kommentar til sakslista:**

Ny sak - sak 28/2017

**Interimsstyret**

**«Trøndelag Idrettskrets»**

Tore Rømo

Møteleder

# Sak 27/2017 Protokoll

**Saksvedlegg**

1. Protokoll Interimsstyremøte nr 3/17, datert 20. september 2017

**Vedtak:**

**Enstemmig vedtatt**

# Sak 28/2017 Ny lov –pkt 1 – størrelse styret «Trøndelag idrettskrets»

**Saksvedlegg**

a)Protokoll Interimsstyremøte nr 2/2017

**Saksfremlegg**

Viser til tidligere sak 12/2017.

12. september 2017 ble det gjennomført et TestTing hvor representanter fra særkrets/region, Idrettsråd og idrettslag deltok.

Her ble flere av de sakene man ønsker å legge frem for tingene presentert med forslag til vedtak for å sjekke ut hvordan disse samsvarte med de ovennevntes forventninger.

En av de sakene som ble gjennomgått var blant annet størrelsen på styret. Viser her til Interimsstyremøte nr 2/2017 og sak 12/2017 første ledd.

Interimsstyrets forslag og vedtak var en sammensetning på 9 faste og 2 varamedlemmer.

Tilbakemeldingene fra TestTinget var at de anbefalte en sammensetning på 7 faste og 2 varamedlemmer.

Med bakgrunn i dette så behandlet derfor interimsstyret denne saken pånytt i Interimsstyremøte nr 4/2017, 17. oktober 2017.

**Vedtak:**

**Styret i «Trøndelag idrettskrets» skal bestå av Leder, nestleder, 5 ordinære styremedlemmer og 2 varamedlemmer.**

**Vedtaket var enstemmig**

# Sak 29/2017 Budsjett 2018 - revidert

**Saksvedlegg**

a)Forslag rammebudsjett 2018

**Saksfremlegg**

Viser til tidligere sak 25/2017.

Som tidligere nevnt er budsjettet i det vesentlige basert på erfaringstall fra dagens to idrettskretser. 2018 vil være et «annerledes» år hvor en del av året vil bli brukt til å slå sammen de to organisasjonen og vurdere de ulike tiltak/prosesser som tidligere er gjennomført og søkes videreført i den nye samlede idrettskretsen.

Videre vil det på det ordinære idrettskretstinget i april 2018 bli behandlet en ny Virksomhetsplan for perioden 2018-2020. Ut ifra denne vil det bli utarbeidet en handlings/tiltaksplan for å sikre måloppnåelse iht. de vedtak som her blir fattet.

Parallelt med dette vil det bli behandlet et langtidsbudsjett for samme periode og lagt frem for behandling på det ordinære idrettskretstinget i april 2018.

Nytt styre vil velges på det planlagte konstituerende idrettskretstinget 26. november 2017, men tiltrer 1. januar 2018.

Utarbeidelse av forslag til ny Virksomhetsplan 2018-2020 vil være en av det nye styrets hovedprioriteter fra tiltredelsesdato. Det vil bli gjennomført ulike tiltak for å sikre involvering fra særkrets/regioner, idrettsråd og idrettslag i dette arbeidet.

**Vedtak:**

**Det reviderte budsjettforslag 2018 vedtas med de kommentarer og korrigeringer meldt tilbake i interimsstyremøte nr 4/2017.**

**Vedtaket var enstemmig.**

# Sak 30/2017 Valgkomite «Trøndelag Idrettskrets»

**Saksvedlegg**

a)Ingen

**Saksfremlegg**

Viser til tidligere sak 20/2017.

På det planlagte konstituerende Idrettskretstinget den 26. november 2017 skal det blant annet velges ny Valgkomite for «Trøndelag Idrettskrets». Formalkravene for disse finner man i NISs lov §5-9 i) *foreta følgende valg – valgkomite med leder og 2 medlemmer med en vararepresentant for neste idrettskretsting*

**Vedtak:**

**Forslag til kandidater diskuteres i styrene i NTIK og STIK og meldes tilbake til Interimsstyret senest 25. oktober 2017.**

**Vedtaket var enstemmig.**

# Sak 31/2017 Behandle innkallingen til Tingene

**Saksvedlegg**

1. Ekstraordinært Idrettskretsmøte Nord-Trøndelag Idrettskrets og Idrettens Studieforbund Nord-Trøndelag
2. Ekstraordinært Idrettskretsmøte Sør-Trøndelag Idrettskrets og Idrettens Studieforbund Sør-Trøndelag
3. Konstituerende idrettskretsmøte Trøndelag Idrettskrets og Idrettens Studieforbund Trøndelag

**Saksfremlegg**

I forbindelse med de ulike tingene skal det sendes ut en egen Innkalling og Saksliste med diverse vedlegg.

Ettersom dato for de ekstraordinære idrettskretsting er 26. november 2017 er tidsfristen for utsendelse av innkalling og sakspapirer en måned før – 26. oktober 2017.

**Vedtak:**

**1)**

 **Saksvedlegg a) og b) fremlegges for behandling og utsendelse i det respektive idrettskretsstyret.**

**2)**

**Innkalling og saksvedlegg i forbindelse med det konstituerende idrettskretstinget i Trøndelag Idrettskrets godkjennes.**

**Vedtaket var enstemmig.**